De quin tema parla el text següent?
Stasys Šaparnis   (Panevėžys, 2 d'octubre de 1939) és un pentatleta lituà, ja retirat, que va competir sota bandera de la Unió Soviètica durant les dècades de 1960 i 1970.
S'inicià en la natació i el waterpolo, però ben aviat se centrà en el pentatló modern. Guanyà el campionat de Lituània de pentatló modern de 1961 a 1963 i el 1971 i 1972. El 1968 va prendre part als Jocs Olímpics d'Estiu de Ciutat de Mèxic, on disputà dues proves del programa de pentatló modern. Junt a Boris Onishchenko i Pavel Lednyov guanyà la medalla de plata en la competició per equips, mentre en la competició individual fou novè.En el seu palmarès també destaquen una medalla d'or, tres de plata i una de bronze al Campionat del món de pentatló modern i un campionat soviètics per equips. Un cop retirat, va fer d'entrenador durant un breu període perquè ben aviat decidí fer de jutge esportiu. Entre 1988 i 1892 fou president de la Federació lituana de pentatló modern i de 1992 a 1996 fou vicepresident del Comitè Olímpic de Lituània.
El text tracta sobre esport.